Vítek Vaněček

**Vítek Vaněček** (* 9. január 1996, Havlíčkův Brod, Česko) je český profesionálny hokejový brankár, ktorý aktuálne pôsobí v tíme Utah Mammoth v National Hockey League. V roku 2025 vyhral Stanleyho pohár s tímom Florida Panthers. 

## Kariéra
Vaneček hokejovo vyrastal vo svojom rodnom meste&nbsp;Havlíčkův Brod. V profesionálnom hokeji začínal v 1. českej hokejovej lige v klube HC Benátky nad Jizerou, s občasnými štartami v extralige, kde nastupoval za tím Bílí Tygři Liberec.

Do NHL bol draftovaný v roku 2014 v 2. kole (Celkovo ako 39.) Washingtonom Capitals. Napriek pomerne vysokému umiestneniu na drafte si na debut v NHL musel počkať v nižšej AHL, kde v klube Hershey Bears pôsobil v rokoch 2015-2020. V roku 2019 si zahral AHL All-Star Game.

Pred sezónou 2020/2021 do organizácie Capitals prišiel hviezdny švédsky brankár Henrik Lundqvist, avšak nakoniec musel podstúpiť operáciu, ktorá mu ukončila kariéru. Washington sa ocitol v situácii bez jedného z dvojice brankárov, keďže v lete z tímu odišila ich dlhoročná "jednotka" Braden Holtby. Vaneček bol po piatich sezónach na "farme" postavený do pozície náhradníka Ilju Samsonova.

Svoj NHL debut zažil 15. januára 2021, keď nastúpil proti Buffalu Sabres. Capitals zvíťazili 2:1 a Vaneček urobil 30  úspešných zákrokov. V sezóne 2020/2021 odchytal nakoniec 37 zápasov a udržal si 90,8% úspešnosť zákrokov. 

V roku 2021 opustil Washington po tom, čo si ho novoprichádzajúci tím Seattle Kraken zvolil v Expansion Drafte. Avšak po tom čo Kraken neočakávane získali elitného brankára Philippa Grubauera, Vaneček putoval za voľbu v druhomkole vstupného draftu späť do Washingtonu. Tam strávil sezónu 2021/2022, v ktorej takmer totožne napodobil svoje čísla z tej predošlej, keď v 42 zápasoch udržal 90,8% úspešnosť zákrokov. V lete 2022 sa s ním Capitals rozhodli ukončiť spoluprácu a Vaneček bol za 2. a 3. kolo draftu vymenený do New Jersey Devils.

Zatiaľčo Vanečkova prvá sezóna u Devils bola veľmi úspešná v základnej časti (52 zápasov a 91,1% úspešnosť zákrokov), v Play-Off sa mu nedarilo a v 1. kole ho vystriedal Akira Schmid, ktorý ho výkonnostne z bránky vytlačil. V sezóne 2023/2024 sa Vaneček, rovnako ako celý tím Devils - trápil. 8. marca 2024 bol vymenený do jedného z (v tom čase) najslabších tímov ligy: San Jose Sharks. Opačným smerom sa presunul fínsky brankár Kaapo Kähkönen.

V San Jose Vaneček nemal veľkú šancu sa štatistický posun, tím sa umiestnil na dne tabuľky. Odchytal tu len 18 zápasov s 88,2% úspešnosťou zákrokov. Pred prestupovou uzávierkou bol však 5. marca 2025 vymenený za útočníka Patricka Gilesa do Floridy Panthers, ktorá po odchode Spencera Knighta potrebovala nového náhradníka.

Vaneček v drese Florida nastúpil iba do siedmich zápasov a napriek tomu, že ani raz nezasiahol do zápasu v Play-Off, bol súčasťou tímu, ktorý v roku 2025 získal Stanleyho pohár. Po sezóne s ním Florida zmluvu nepredĺžila.

Ročný kontrakt mu v lete 2025 ponúkol tím Utah Mammoth, kde aktuálne pôsobí ako náhradník svojho krajana - Karla Vejmelku.

## Reprezentačná kariéra
Vaneček zatiaľ nikdy nereprezentoval Česko na seniorskej úrovni, iba na juniorskej. V roku 2014 sa zúčastnil Majstrovstiev sveta hráčov do 18 rokov, kde získal striebornú medailu a taktiež na Hlinka Gretzky Cupe. Na Majstrovstvách sveta hráčov do 20 rokov sa zúčastnil dvakrát (2015, 2016), no bez zisku medaile.

## História zmlúv v NHL

ročná výška platu zarátaná do platového stropu na úrovni NHL

jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

## Referencie

Kategória:Českí hokejisti
Kategória:Českí hokejoví brankári
Kategória:Hráči Washington Capitals
Kategória:Brankári Washington Capitals
Kategória:Brankári New Jersey Devils
Kategória:Brankári San Jose Sharks


Kategória:Brankári Florida Panthers
Kategória:Brankári Utah Mammoth
Kategória:Hráči Bílí Tygři Liberec
Kategória:Hokejisti draftovaní klubom Washington Capitals
Kategória:Narodenia 9. januára
Kategória:Narodenia v 1996